b'\n_START_ARTICLE_\nAntonija Svetek\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini postojnskega gostilni\xc4\x8darja Matev\xc5\xbea Rosse. Na odrskih deskah je prvi\xc4\x8d nastopila v ljubljanskem Dramati\xc4\x8dnem dru\xc5\xa1tvu decembra 1871 v burki Doktor in postre\xc5\xa1\xc4\x8dek (priredba Jakob Ale\xc5\xa1ovec, re\xc5\xbeija Josip Nolli). Pela in igrala je \xc5\xa1e na drugih uprizoritvah istega dru\xc5\xa1tva in ljubljanske \xc4\x8ditalnice. Odlikoval jo je lep sopran in kultiviran nastop. Na pobudo skladatelja Antona Foersterja je 27. aprila 1872 pela naslovno sopransko vlogo Minke v prvi uprizoritvi njegovega  Gorenjskega slav\xc4\x8dka.  Antonija Svetek je s svojim delovanjem pripomogla, da se je dvignila pevska in igralska raven tedanjih gledali\xc5\xa1kih predstav. Po poroki ni ve\xc4\x8d sodelovala gledali\xc5\xa1\xc4\x8du.'